 ****

****

**ΕΠΙΜΕΛΗΤΗΡΙΟ ΧΙΟΥ**

Ταχ. Δ/νση : Φιλ. Αργέντη 8 Χίος, 10 Απριλίου 2017

 82 100 - Χίος Αρ. Πρωτ: 246

|  |
| --- |
| **Προς: κo Αλέξη ΧαρίτσηΥπουργό Οικονομίας και Ανάπτυξης.****Κοινοποίηση:**κo Αντρέα Μιχαηλίδη, Βουλευτή Χίου κo Νότη Μηταράκη, Βουλευτή Χίουκα Χριστιάνα Καλογήρου, Περιφερειάρχη Βορείου Αιγαίουκo Σταμάτη Κάρμαντζη, Αντιπεριφερειάρχη Χίου κο Μανώλη Βουρνού, Δήμαρχο Χίου  |

Τηλ. : (22710) 44330, 44331

Φαξ : (22710) 44332

e-mail : epimelit@otenet.gr

Ιστότοπος : www.chioschamber.gr

 **Θέμα: : Άδικη αντιμετώπιση Περιφέρειας Βορείου Αιγαίου από ΕΠΑΝΕΚ**

Αξιότιμε κε Υπουργέ,

Η βαθμολογική κατάταξη των επενδυτικών σχεδίων που υποβλήθηκαν στα πλαίσια του προγράμματος «Ενίσχυση υφιστάμενων ΜΜΕ» του ΕΠΑΝΕΚ και ανακοινώθηκε από το Υπουργείο Οικονομίας και Ανάπτυξης οδηγεί με ασφάλεια στο κάτωθι συμπέρασμα:

***Οι επιχειρήσεις του Βορείου Αιγαίου ανταγωνίζονται με άνισους όρους αυτές των Περιφερειών Κρήτης, Πελοποννήσου, Δυτικής Μακεδονίας και Ιονίων Νήσων (καθώς ανήκουν σε κοινή ομάδα Περιφερειών με κοινό προϋπολογισμό ).***

Η ομαδοποίηση των Περιφερειών η οποία συντελέσθηκε σε παρελθόντα χρόνο με στοιχεία πολύ διαφορετικά από τα σημερινά (μια ματιά στο ΑΕΠ των Περιφερειών το αποδεικνύει) έχει ως συνέπεια να λαμβάνουν συστηματικά σημαντικά χαμηλότερη βαθμολογία οι επιχειρήσεις του Βορείου Αιγαίου :

• εξαιτίας του σημαντικά μικρότερου μεγέθους τους

• των χαμηλότερων οικονομικών επιδόσεών τους, (πολυδιάσπαση επιχειρήσεων, δραστηριοποιούνται σε πολύ μικρότερα νησιά , αυξημένα μεταφορικά κόστη κλπ)

• εξαιτίας του προσφυγικού ζητήματος, το οποίο επιβαρύνει κυρίως τα νησιά μας πολυεπίπεδα).

**Εάν συνεχισθεί η κατανομή των επενδυτικών πόρων με αυτούς τους όρους τα νησιά του Βορείου Αιγαίου στο τέλος της προγραμματικής περιόδου θα βρίσκονται σε ακόμη δυσμενέστερη θέση από άποψης ανταγωνιστικότητας και η ψαλίδα με τις Περιφέρειες της κοινής ομάδας θα μεγαλώσει ακόμη περισσότερο.**

Κατόπιν των ανωτέρω προτείνουμε (εναλλακτικά ή/και σωρευτικά) :

- Δεδομένης της αύξησης του προϋπολογισμού του προγράμματος , να ενταχθούν τα επενδυτικά σχέδια της Περιφέρειας Βορείου Αιγαίου που πληρούν τα κριτήρια επιλεξιμότητας και έχουν λάβει βαθμολογία 50 και άνω ως ένδειξη από την πολιτεία ότι εμπράκτως στηρίζει την τοπική επιχειρηματική κοινότητα των νησιών του Βορείου Αιγαίου και τηρεί τις υποσχέσεις της ότι θα παράσχει αρωγή στις περιοχές που πλήττονται από το προσφυγικό . Πολύ δε περισσότερο, όταν αυτές οι περιοχές είναι τα ακριτικά νησιά του Βορείου Αιγαίου, τα οποία θα πρέπει να θωρακισθούν οικονομικά λόγω της ευαίσθητης εθνικής τους θέσης .

- η Περιφέρεια Βορείου Αιγαίου να αποτελέσει μια ξεχωριστή υποομάδα στην ομάδα των περιφερειών που αναφέρονται παραπάνω με δικό της προϋπολογισμό, ούτως ώστε οι επιχειρήσεις της περιοχής να ανταγωνίζονται επί ίσοις όροις , καθώς διαθέτουν κοινά χαρακτηριστικά και όχι με επιχειρήσεις σαφώς περισσότερο ανεπτυγμένων περιφερειών .

- Τα παραπάνω προφανώς θα πρέπει να ισχύσουν από το υπάρχον πρόγραμμα δεδομένου ότι ακόμα δεν έχουν βγει οριστικά αποτελέσματα και πίνακες εγκεκριμένων σχεδίων. Επιπλέον θα πρέπει να αποτελέσουν οδηγό για τις μελλοντικές προκηρύξεις του ΕΣΠΑ της τρέχουσας περιόδου.

- Άμεση εξειδίκευση, προκήρυξη και υλοποίηση του Ειδικού Αναπτυξιακού Πακέτου των 25 εκ ευρώ για το Βόρειο Αιγαίο, όπως έχει υποσχεθεί η Κυβέρνηση .

Παραμένουμε στη διάθεσή σας για οποιαδήποτε διευκρίνιση απαιτηθεί.

 Με εκτίμηση

 **Ο Πρόεδρος του Επιμελητηρίου Χίου**

 Γεώργιος Γεωργούλης

*Χίος, το Νησί της ΜΑΣΤΙΧΗΣ*